CELEX: 22010D0650
Language: lt
Date: 1277078400000
Title: 2010/650/ES: 2010 m. birželio 21 d. AKR ir ES Ministrų Tarybos sprendimas Nr. 2/2010 dėl pereinamojo laikotarpio priemonių, taikomų nuo susitarimo, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas, pasirašymo dienos iki jo įsigaliojimo dienos

4.11.2010   
            
            
               LT
            
            
               Europos Sąjungos oficialusis leidinys
            
            
               L 287/68
            
         AKR IR ES MINISTRŲ TARYBOS SPRENDIMAS Nr. 2/2010
   2010 m. birželio 21 d.
   dėl pereinamojo laikotarpio priemonių, taikomų nuo susitarimo, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas, pasirašymo dienos iki jo įsigaliojimo dienos
   (2010/650/ES)
   AKR IR ES MINISTRŲ TARYBA,
   atsižvelgdama į 2000 m. birželio 23 d. Kotonu pasirašytą (1) ir 2005 m. birželio 25 d. Liuksemburge pirmą kartą iš dalies pakeistą (2) Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (toliau – Kotonu susitarimas), ypač į jo 95 straipsnio 3 dalį,
   kadangi:
   
               (1)
            
            
               Kotonu susitarimas sudarytas dvidešimčiai metų nuo 2000 m. kovo 1 d. Vis dėlto įtraukta nuostata, pagal kurią įmanoma jį iš dalies pakeisti po kiekvieno penkerių metų laikotarpio atliekant peržiūrą.
            
         
               (2)
            
            
               2005 m. vasario 23 d. Briuselyje baigtos derybos dėl Kotonu susitarimo pirmo dalinio pakeitimo. 2005 m. birželio 25 d. Liuksemburge pasirašytas iš dalies keičiantis susitarimas įsigaliojo 2008 m. liepos 1 d.
            
         
               (3)
            
            
               Derybos dėl Kotonu susitarimo antro dalinio pakeitimo oficialiai pradėtos 2009 m. gegužės 29 d. AKR ir ES Ministrų tarybos posėdyje ir baigtos 2010 m. kovo 19 d. Briuselyje. Susitarimas, kuriuo antrą kartą iš dalies keičiamas Kotonu susitarimas (toliau – Susitarimas), pasirašytas Uagadugu 2010 m. birželio 22 d., įsigalios, kai bus baigtos Kotonu susitarimo 93 straipsnyje nurodytos ratifikavimo procedūros.
            
         
               (4)
            
            
               Pagal Kotonu susitarimo 95 straipsnio 3 dalį AKR ir ES Ministrų taryba priima pereinamojo laikotarpio priemones, būtinas laikotarpiu nuo Susitarimo pasirašymo dienos iki jo įsigaliojimo dienos.
            
         
               (5)
            
            
               Europos Sąjunga, jos valstybės narės ir Afrikos, Karibų jūros bei Ramiojo vandenyno grupės valstybės (toliau – Šalys) mano, kad tikslinga numatyti laikiną Susitarimo taikymą nuo jo pasirašymo dienos.
            
         
               (6)
            
            
               Šalys sieks užbaigti ratifikavimo procesą per dvejus metus nuo Susitarimo pasirašymo dienos,
            
         PRIĖMĖ ŠĮ SPRENDIMĄ:
   1 straipsnis
   Laikinas Susitarimo taikymas
   Susitarimas, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (toliau - Susitarimas), laikinai taikomas nuo jo pasirašymo dienos.
   2 straipsnis
   Šio sprendimo įgyvendinimas ir Susitarimo įsigaliojimas
   Sąjunga imasi visų būtinų priemonių šio sprendimo visapusiškam įgyvendinimui užtikrinti. Sąjungos valstybės narės ir Afrikos, Karibų jūros bei Ramiojo vandenyno grupės valstybės raginamos imtis priemonių, kurios, jų manymu, tinkamos šiam sprendimui įgyvendinti.
   Šalys siekia užbaigti visas būtinas procedūras, kad užtikrintų, jog per dvejus metus nuo pasirašymo dienos Susitarimas visapusiškai įsigaliotų.
   3 straipsnis
   Šio sprendimo įsigaliojimas ir galiojimas
   Šis sprendimas įsigalioja Susitarimo pasirašymo dieną.
   Jis taikomas iki Susitarimo įsigaliojimo dienos.
   
      Priimta Uagadugu 2010 m. birželio 21 d.
      
         
            AKR ir ES Ministrų tarybos vardu
         
         
            Pirmininkas
         
         P. BUNDUKU-LATHA
      
   
   
      (1)  OL L 317, 2000 12 15, p. 3.
   
      (2)  OL L 209, 2005 8 11, p. 27.